આ ઓલ્ડ સ્કૂલ સ્ટોરી ટેલિંગ છે. નાટકની જેમ તમારે બધું બોલીને ન કહેવાનું હોય, એને બદલે કશું બોલ્યા વિના કે મિનિમમ શબ્દોથી અને મેક્સિમમ દૃશ્યોથી વાત સાબિત કરવાની હોય. જેમ કે, રિશિ કપૂરનું પાત્ર બોરિંગ, નિરાશાવાદી, ચીડિયું અને મનથી ઘરડું છે તેવું બતાવવા માટે માત્ર બાથરૂમનું એક જ દૃશ્ય વપરાયું છે, બાકીનું વોઈસ ઓવરમાં કહી દેવાયું છે. તેને બદલે રિશિ કપૂરના કેરેક્ટરની લાઈફ કેવી બોરિંગ-બીબાંઢાળ અને નિરાશાવાદી છે તેની આખી દિનચર્યાનું એક મસ્ત મોન્ટાજ (દૃશ્યોનું કલેક્શન) બતાવી શકાયું હોત. એ જ રીતે બચ્ચનનું પાત્ર 102 વર્ષની ઉંમરે પણ કેવું જિંદાદિલ-મોજિલું-ફુલ ઑફ લાઈફ છે એ બતાવવા માટે પણ મસ્ત ક્રિએટિવ મોન્ટાજ નાખી શકાયો હોત. એમણે બોલીને કહ્યું કે અત્યારે ચિંટુજી બોચિયા છે અને હવે ચિંટુજી સુધરી ગયા છે! એટલે આપણે સ્વીકારી લેવાનું!